## *A 324/2020. (VII.1.) Korm. rendeletben foglaltak alapján*

***Javaslat a***

***Hunyadi Mátyás Helyőrségi Gyűjtemény***

***és honvéd emlékhelyek[[1]](#footnote-1)***

***[települési/tájegységi/ágazati] értéktárba történő felvételéhez[[2]](#footnote-2)***

Készítette:

|  |  |
| --- | --- |
| Horváth Balázs István | (név) |
| Horváth Balázs | (aláírás) |
| Szabadszállás, 2020.08.28. | (település, dátum) |

**P.H.**

**I. A JAVASLATTEVŐ ADATAI**

1. A javaslatot benyújtó (személy/intézmény/**szervezet**/vállalkozás) neve:

**Honvéd Nyugdíjas Klub**

2. A javaslatot benyújtó személy vagy **kapcsolattartó** személy adatai:

Név: **Horváth Balázs István**

Levelezési cím: **6080 Szabadszállás, Mátyás király tér 3/1.**

Telefonszám: **+36-30/68-79-782**

E-mail cím: [**horvath.balazsistvan@gmail.com**](mailto:horvath.balazsistvan@gmail.com)

**II. A NEMZETI ÉRTÉK ADATAI**

1. A nemzeti érték megnevezése

**Hunyadi Mátyás Helyőrségi Gyűjtemény és honvéd emlékhelyek**

2. A nemzeti érték szakterületenkénti kategóriák szerinti besorolása[[3]](#footnote-3)

|  |  |  |  |
| --- | --- | --- | --- |
| □ agrár- és élelmiszergazdaság | □ egészség és életmód | | □ épített környezet |
| □ ipari és műszaki megoldások | **X** **kulturális örökség** | | □ sport |
| □ természeti környezet | □ turizmus | |  |
| a szakterületi besorolás indokolása:  **A Hunyadi Mátyás Helyőrségi Gyűjtemény és honvéd emlékhelyek a honvéd emlékek gyűjteményével, a hagyományok szellemi és tárgyi javai megjelenítésével a kulturális örökség része.** | | | |
| 3. A nemzeti érték a magyarországi együtt élő népekhez, az államalkotó tényezőként elismert nemzetiségekhez kapcsolódó érték: | | | |
| □ igen amely nemzetiség:[[4]](#footnote-4) | |  | |
| **X** nem | |  | |

4. A nemzeti érték fellelhetőségének helye

**A Hunyadi Mátyás Helyőrségi Gyűjtemény és honvéd emlékhelyek együttese Szabadszállás város területén található.**

**Fő egysége, maga a Gyűjtemény, a volt laktanya parancsnoki épületében van.**

**A Mátyás király téren, a lakótelep parkrészében található az „*Emlékpark az alakulatok emlékköveivel*”, a „*Parancsnokok parkja*” és a haditechnikai eszközsor.**

**A „*Szabadszállási Honvéd Emlékhely”* és az 1848-1849-es forradalom és szabadságharc szabadszállási honvédjeinek emlékműve a szabadszállási temetőkertben áll.**

**A vasútállomás falán található Bem József altábornagy emléktáblája.**

5. Értéktár megnevezése, amelybe a nemzeti érték felvételét kezdeményezik

|  |  |  |
| --- | --- | --- |
| **X** települési | □ tájegységi | □ ágazati |
| amely értéktár neve: **Szabadszállás Települési Értéktár** | | |

6. A nemzeti érték rövid, szöveges bemutatása, egyedi jellemzőinek és történetének leírása a megjelölt szakterületi kategória indokolása (amennyiben nemzetiséghez kapcsolódó érték, a nemzetiségi vonatkozások, a nemzetiséghez való kötődés bemutatása):

**A Gyűjtemény a hagyományápolás fontos színtere, a helyőrség, a katona szervezetek történetének, a személyi állomány helytállásának, az eredményeknek a bemutató, a fegyvernemi és csapattörténeti emlékeket közszemlére tevő helyszíne.**

**A Szabadszállási Honvéd Emlékhely-en 2004-ben állíttatott az első jelfa, a szabadszállási katonák emlékére, majd 2009-ben kiegészült a honvédségi dolgozók emlékoszlopával. A két kopjafa együttese az emlékhely.**

**Az 1848-1849-es forradalom és szabadságharc szabadszállási honvédjeinek emlékműve 2019-ben, az 1848-1849-es forradalom és szabadságharc befejezésének 170. évfordulója alkalmából, a mártírok és a megtorlás áldozatai emlékére állíttatott.**

**Az Emlékpark az alakulatok emlékköveivel emlék a helyőrség megalakulása 50. évfordulójára készült 2001-2002-ben, majd a helyőrség felszámolásakor, 2004-ben került jelenlegi helyére a haditechnikai eszközsorral együtt.**

**A Parancsnokok parkja az egykori helyőrségparancsnokok által – más szolgálati helyre távozásukkor – ültetett emlékfák parkjából alakult, kiegészítve az egyes alakulatok parancsnokai által ültetett emlékfákkal, tujákkal.**

**A Bem József altábornagy emléktábla 2019-ben állíttatott, 90 esztendővel korábban a lengyel kormány Aleppó-ból hazaszállította Bem hamvait szülővárosába Tarnow-ba. A lakosság kivonult az állomásra, megállították a hamvakat szállító vonatot, hogy tisztelegjen a tábornok emléke előtt.**

A szakterületi kategória indokolása

**A Hunyadi Mátyás Helyőrségi Gyűjtemény és honvéd emlékhelyek anyaga a Szabadszállás életének szerves részét képező, több mint félévszázados, helytörténeti jelentőségű korszak emlékanyagát teszi közzé. Bemutatja a szakmai területen túl a lakosság és a katonák kapcsolatát is. A katonai szervezetek kulturális értéket közvetítettek a település számára (tánccsoport, sport- és kulturális rendezvények), továbbá a hazafias nevelés és a honvéd hagyományok ápolásának a helyszínei is voltak. A gyűjteményi együttes a magyarság tevékenységéhez, hagyományaihoz, nemzetünk történelme, valamint a közelmúlt során felhalmozott és megőrzött szellemi, anyagi, közösségi, a településhez kapcsolódó javakat magába foglaló érték, amely tanúskodik egy emberi közösség és az adott terület történelmi kapcsolatáról.**

7. Indoklás az értéktárba történő felvétel mellett

**A Hunyadi Mátyás Helyőrségi Gyűjtemény és a honvéd emlékhelyek együttese Szabadszállás története közelmúltbeli fél évszázados helyőrségi létét, a településnek a hon védelmében való részvételét mutatja be.**

**A honvédség települési jelenléte (a kapcsolódó infrastruktúrával) jelentősen hozzájárult a település városi címe elnyeréséhez.**

**Számos fejlesztés a városban a katonák közreműködésével valósult meg (óvodabővítés, gázhálózat kiépítése). A katonák hozzátartozói nagy számban vettek részt a város közéletében, az oktatásában, az egészségügyben, a település lakosai polgári alkalmazottként dolgoztak a laktanyában, valamint szolgáltattak a laktanya részére. Ezer szállal összenőtt a város és katonái, amely értéket képvisel a település számára.**


8. A nemzeti értékkel kapcsolatos információt megjelenítő források listája (bibliográfia, honlapok, multimédiás források)

|  |  |
| --- | --- |
| **Szabadszállási Hírmondó**  **Petőfi Népe**  [**www.hnyk.hu**](http://www.hnyk.hu) | [**http://hirmondo.szabadszallas.hu/**](http://hirmondo.szabadszallas.hu/)  [**https://www.facebook.com/hnykszabadszallas/**](https://www.facebook.com/hnykszabadszallas/)  [**https://www.facebook.com/MN7038/**](https://www.facebook.com/MN7038/) |

9. A nemzeti érték hivatalos weboldalának címe: [**www.hnyk.hu**](http://www.hnyk.hu)

**III. MELLÉKLETEK**

1. Az értéktárba felvételre javasolt nemzeti érték fényképe vagy audiovizuális-dokumentációja

****

**A Hunyadi Mátyás Helyőrségi Gyűjtemény megközelíthetősége**



**A Gyűjtemény egy része**

****

**A Szabadszállási Honvéd Emlékhely**

**** 

**Az Emlékpark az alakulatok emlékköveivel, az MN 7038 emlékoszlopa a kiképző központ névadójának mellszobra,**

 ****

**A Parancsnokok parkja és a haditechnikai eszközsor**

2. A Htv. 1. § (1) bekezdés *m)* pontjának való megfelelést valószínűsítő dokumentumok, támogató és ajánló levelek

**24/2005. (VI. 30.) HM rendelet**

**a Magyar Honvédség Szolgálati Szabályzatának kiadásáról**

(kivonat)

*Melléklet a 24/2005. (VI. 30.) HM rendelethez*

***A magyar honvédség szolgálati szabályzata***

**X. fejezet**

**A KATONAI JELKÉPEK ÉS RENDEZVÉNYEK**

**A hagyományápolás részletes szabályai**

**663.** *A fegyvernemi, valamint csapattörténeti emlékek felkutatása, gyűjtése, feldolgozása és megóvása minden katonai szervezet kötelessége****.* A gyűjtemény a hagyományápolás egyik legfontosabb színtere*,*** *a haza védelmére való felkészítés****,* a települési környezethez való kötődés elmélyítésének része*.***

**664.1.** *A katonai szervezet, a fegyvernem, a helyőrség történetének és fejlődésének, a személyi állomány helytállásának és az elért eredményeknek a bemutatására, illetve a fegyvernemi és csapat- (intézet-) történeti gyűjtemények közreadására***a csapatok***(parancsnokságok)***csapattörténeti emlékszobát***(az intézetek intézettörténeti emlékszobát), illetve***fegyvernemi szakgyűjteményt létesíthetne*k.***

**664.2. A gyűjtemények megtekintését a személyi állomány és a polgári lakosság számára lehetővé kell tenni.**

3. A javaslatban megadott adatok kezelésére, illetve a benyújtott teljes dokumentáció, - ideértve a csatolt dokumentumok, saját készítésű fényképek és filmek felhasználására is - vonatkozó hozzájáruló nyilatkozat

**NYILATKOZAT**

**Alulírott Horváth Balázs István, mint a Hunyadi Mátyás Helyőrségi Gyűjtemény és honvéd emlékhelyek nemzeti érték Szabadszállás Települési Értéktárba történő felvételét kezdeményező javaslattevő, hozzájárulok**

* **a formanyomtatványban megadott személyes adataim (név, cím, telefonszám, e-mail cím), továbbá**
* **a csatolt vázlat és fényképanyag, valamint**
* **a benyújtott teljes dokumentáció**

**Szabadszállás Város Önkormányzata és a Szabadszállás Települési Értéktár Bizottság, mint adatkezelők, általi automatikus feldolgozásához, tárolásához és felhasználásához.**

**Szabadszállás, 2020.08.28.**

Horváth Balázs

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

a dokumentáció készítője

4. A nem saját készítésű dokumentumok szerepeltetése esetén az adott dokumentum tulajdonosának hozzájáruló nyilatkozata a szabad felhasználásról

**Nemleges.**

1. Kérjük, adja meg a nemzeti érték pontos megnevezését. [↑](#footnote-ref-1)
2. Kérjük, húzza alá a megfelelőt. [↑](#footnote-ref-2)
3. Egy szakterületenkénti kategória megjelölése lehetséges. [↑](#footnote-ref-3)
4. Kérjük, jelölje és nevezze meg, amennyiben magyarországi együtt élő népekhez, az államalkotó tényezőként elismert nemzetiségekhez kapcsolódó az érték. [↑](#footnote-ref-4)